Мұрат Шаймаран. Бір жұмбақ қыз сыбызғысын сыңсытып, отырады жүрегімнің түбінде...
"Мұрат Шаймаран. Бір жұмбақ қыз сыбызғысын сыңсытып, отырады жүрегімнің түбінде..." | "https://abai.kz/post/16743"
TITLE: Мұрат Шаймаран. Бір жұмбақ қыз сыбызғысын сыңсытып, отырады жүрегімнің түбінде...
URL: https://abai.kz/post/16743
META: "Мұрат Шаймаран. Бір жұмбақ қыз сыбызғысын сыңсытып, отырады жүрегімнің түбінде..." | "https://abai.kz/post/16743"
DATE: 22.04.2013
AUTHOR(s): Абай-Ақпарат
TOTAL WORDS: 647
TEXT: *** Бейтаныссың және сондай таныссың, Күндей нұрлы болғаныңмен, алыссың. Жүрегімді өрттей жаулай береді, Жанарыңнан шашыраған әр ұшқын. Сен көктемсің, жапырақсыз мен күзбін, Сені іздедім жанарынан әр қыздың. Жапанда өскен жалқы дарақ секілді Жалғызбын-ау, жалғызбын-ау Жалғызбын... Мен кетермін, Ашар аспан саңылау, Ақыл-дұшпан, Жұрт табашыл, (бәрі жау!) Түпсіз терең көздеріңмен киылып, Қарамауың керек еді, жаным-ау. Сенің көзің - менің мұңым көлкөсір, Әр құрағы айтатұғын желге сыр. Мен күзбін ғой, өртке оранған өртеңмін, Жандым, бітті! Сен себепкер, кел де өшір?! Ескі дерті, судай жаңа мұңы бар, Есалаңмын, Жо жоқ, келме! (кім ұғар...) Мен күзбін ғой, көктем мен күз тым алыс, Ақпан келер, бәрі тынар, суынар... *** Үңіл маған?! Кектен мейлі... Үңілме, Мен өзіңе тәуелсізбін бүгін де! Бір жұмбақ қыз сыбызғысын сыңсытып Отырады жүрегімнің түбінде... Тыңдашы сен, Үні дерсің бұлбұлдың, Мұңы дерсің жастық деген құрғырдың... Гүл ернінен ұшқан лағыл әуендер Кысқы кеште ай нұрындай сыңғырлы. *** Бейтаныссың және сондай таныссың, Күндей нұрлы болғаныңмен, алыссың. Жүрегімді өрттей жаулай береді, Жанарыңнан шашыраған әр ұшқын. Сен көктемсің, жапырақсыз мен күзбін, Сені іздедім жанарынан әр қыздың. Жапанда өскен жалқы дарақ секілді Жалғызбын-ау, жалғызбын-ау Жалғызбын... Мен кетермін, Ашар аспан саңылау, Ақыл-дұшпан, Жұрт табашыл, (бәрі жау!) Түпсіз терең көздеріңмен киылып, Қарамауың керек еді, жаным-ау. Сенің көзің - менің мұңым көлкөсір, Әр құрағы айтатұғын желге сыр. Мен күзбін ғой, өртке оранған өртеңмін, Жандым, бітті! Сен себепкер, кел де өшір?! Ескі дерті, судай жаңа мұңы бар, Есалаңмын, Жо жоқ, келме! (кім ұғар...) Мен күзбін ғой, көктем мен күз тым алыс, Ақпан келер, бәрі тынар, суынар... *** Үңіл маған?! Кектен мейлі... Үңілме, Мен өзіңе тәуелсізбін бүгін де! Бір жұмбақ қыз сыбызғысын сыңсытып Отырады жүрегімнің түбінде... Тыңдашы сен, Үні дерсің бұлбұлдың, Мұңы дерсің жастық деген құрғырдың... Гүл ернінен ұшқан лағыл әуендер Кысқы кеште ай нұрындай сыңғырлы. ...сол аспанды есіңе алшы түн жапқан, Тыңдашы сен әуездерді тіл қатқан - Менің сарсаң сағынышым секілді және қайғым салмағындай мың батпан... Тыңдашы сен, сан бөледі ұйқымды, (сен де сондай жан едің-ау сүйкімді...) Тыңдашы сен! Күймеу, Сүймеу мүмкін бе Жүрегімде жүз құбылған сиқырды... Сол  дыбыстар, сол тағдырлар әр қилы, У боп тарап шанағымды шарпиды. Сыбызғышы қыздың балғын демінен Жасым тамған жусан иісі аңқиды... Асқақ едім, Аласардым, Жеңілдім. Шайыр едім, шайнап бітті жемір - мұң. Сол қыз тартқан сыбызғының сазымен Кетіп барам биін билеп өлімнің... *** ...Өзгеріп сала берді өмір нағып? Барады үміт билеп, Көңіл жанып. Сен маған Муза болып келдің бе рас, Кіршіксіз қанатыңды жеңіл қағып?! Кел бері, Музасың ба? Сендір мені! Көп болды көк өзенде сең жүргелі... Музаның жанары да жақұт па еді, Сенің мойыл көзіңдей мөлдір ме еді?! Муза да сендей ерке кекілді ме, Түр-түсі, күлкісі де өтімді ме, Шаштары шаштарыңдай қарамақпал Кешкі теңіз толқыны секілді ме?! Кел бері, Жанымнан ал мәңгі мекен, Музасың! Сенемін мен енді бекем. Дауысы сенің сәби дауысыңдай, Сымбаты сәмбі талдай сәнді ма екен?! Құлпырған саулесінен гүлдің өңі, Музаның сендей көркем күн - жүрегі. Өзінің кірпігінде моншақ бар ма, Моншағы мұңы ма екен, кім біледі... О, менің жап-жас арман, махаббатым, Кел бері, отырмайсың неге жақын..? Мәңгілік ештеме жоқ адам үшін, Музасы қайтқан күні өледі ақын... *** ...сөз сиқыр жазбайма екен жараны да. Мағжан Менен осы не тілейсің? Сөз бе? кәні, көрейін, Сол сөз теңіз түбіндеме, сүңгиін де, терейін. Інжу сөзді іліп алып қайта саған келейін, Кірпігіңнің әр талына тізіп-тізіп берейін. Қандай сөзбен сыилар екем -  терең және еңселі, Өмір деген қасиетті сөйлемдердің бөлшегі. Жапырақ та табиғаттың жазып берген сөзі ғой, Жасыл жібек көйлегіңнен аумайды  екен ол сенің. Ләләгүлі, Далагүлі - әсемдіктің ұғымы, Менің сөзім мың бояулы сол гүлдердің шырыны. Ақжаңбыр да аспан жақтан ағытылған сөздер ғой, Сыңғыр - сыңғыр бұлақ сөйлер... Ол да сенің бұрымың. Көркем тілмен күн  сөйлейді, тіршілікке ым қағып, (дидарың да күн секілді кетуші еді нұрланып) Ғарыш жақтан құлайды сөз, сәулелермен бірге ағып, Жүрегіме енеді сөз, өзге жаннан ұрланып... Ол жұмбақ сөз - сүю деген, ол қымбат сөз аса бір, Дерті қалың, өрті жалын, құпясын аша біл... Жұрт үшін ол арзан болсын, мен үшін ол ұлы сөз, Сол сөзді мен саған берем, ару арман, жас өмір! Abai.kz
